Hy is aan ons Seun ook gegee! Op ’n baie spesiale manier. Hy is deur God gegee. Die Vader het Sy Seun na die wêreld gestuur. Ons sien hier hoe de HERE al daarop wys dat die Verlosser wat kom ’n spesiale mens sal wees en dat Hy ook God sal wees. Die een Seun wat vanuit die familie van Dawid kom, is ook God se Seun wat God vir ons gegee het “sodat elkeen wat in Hom glo, nie verlore mag gaan nie, maar ewig lewe kan hê.” Joh 3:16 Ook in ons tyd kan wie in God se Seun glo selfs nie deur die dood en terreur van God se liefde, van die ewige lewe geskei word nie.
Jesaja 9:1 Hoe groot is die duisternis waaroor ons lees in ons vers! Dit is ’n baie diep duisternis. Die Gees praat hier selfs van “doodskaduwee”. As jy raak sien hoe diep die geestelike donkerheid is dan sien en voel jy die kilhied en klamheid van die dood. Die doodsweet breek dan by ’n mens uit. Die donker waar dit hier oor gaan is so donker dat jy niks geen ligstraaltjie meer sien nie. Hierdie donkerheid wys na die bestaan in die hel waar alles moeilik, swaar en ellendig is.
Die HERE wys nou dat ons hoe donker alles rondom ons ook is, Sy Lig skyn vir wie in die donker op Hom bou. Dan sien jy die lig van die Redder Jesus Christus wat in die donker wêreld gekom het. Dan kan dit so donker in jou lewe wees en nogtans sien jy dat deur Christus wat gekom het regtig die een uitkomskans bestaan. Dit kan so wees dat dit in jou lewe so donker en swaar voel. As jy op jou gevoel sou vaar sien jy nêrens ’n ligpuntjie nie. Jy sien dit nie raak nie, jy voel nêrens die warmte en die uitsig van die lig nie. So was dit dikwels ook in die lewe van God se kinders. Dan sê die HERE: Al sien jy dit nie, als voel jy dit nie nogtans beloof Ek dat die groot Lig wat redding bring vir wie op Hom vertrou kom. Jy mag op My belofte vertrou. Die HERE het gewys dat Hy trou is! Die Here Jesus het gekom in die donker en in daardie streek waarvan Hy hier in die profesie praat. Jy kan op God se belofte aan! Wie vandag op Christus as die Lig van die wêreld bou, mag weet dat jy nie ewig in die donker, in die rou en verdriet sal leef nie. Jou wag dan ’n ewigheid vol blydskap. In God se lig!